**דוגמא לדילמה של תלמיד בפורום כיתות ו' עד ט'**

היי לכולם,

שמי ב’ ואני לומד בכיתה ט’, סיימנו בדיוק מחצית ראשונה ואני לחוץ לגבי התיכון. יש לי בעיה, אני רוצה לקבל בגרות אבל אני גם רוצה חיים חברתיים באותו הזמן. חשוב לי לשתף שאני בנוער יחד, בכדור שער ובקבוצת רובוטיקה דרך ביה”ס.

איך אני יכול להמשיך לשלב את כל הדברים ועם זאת לקבל ציונים סבירים?

ובכללי אשמח לקבל טיפים להתארגנות עבורי לקראת מעבר לתיכון?

אשמח לעזרתכם,

ב’

שלום ב',

אני ממליצה לך לארגן את הזמן שלך שיהיה מאוד מסודר כך שתוכל להשתתף בכל הפעילויות שחשובות לך וגם ללמוד בתיכון. אם יש לך אייפד או מחשב אתה יכול לארגן את הזמן שלך באופן אלקטרוני שהזמנים שלך יהיו מסודרים לך ותדע מה לעשות בכל שעה.

אני משתמשת באפליקציה שעוזרת לי בארגון.

מעניין אותי מה עושים בנוער ביחד? חשבתי גם להצטרף...

אשמח לשמוע תשובתך, בהצלחה

ד’

היי ד’

תודה על העצות הטובות, חלק אני מיישם וחלק אני איישם בעתיד...

אז תודה על העזרה. אשמח לדעת איך נקראת האפליקציה שאת משתמשת בה?

לגבי נוער יחד זה מקום מדהים! ממליץ לך מאוד... יש אצלנו חברה טובה, אנשים טובים, שגם להם כמובן יש לקות ראייה או עיוורון. וכמובן, מדריכים אלופים לקויי ראייה וגם לא לקויי ראייה. יש פעילויות משמעותיות ... נפגשים בכל הארץ אך בעיקר בבית חינוך עיוורים בירושלים פעם בחודש... צחוקים!

אנחנו חוזרים במוצ”ש של שבתות מלאים בחוויות.

בקיצור מומלץ ממש, את יכולה לדבר עם לוטם הרכזת

ושוב תודה על העצות,

ב’

היי ד’

אני חייבת להגיד שאני מתמוגגת הן מהקריאה של הפרסום שלך והן מתגובתו של ב'. איזה יופי של שיח נוצר ביניכם.

את מבחינתך נותנת לו עצות טובות, ומכוונת אותו וב’ לתגובתו משתף אותך על נוער יחד. נפלא שכל אחד יכול לתרום בנושא אחר אחד לשני.

מצפה לקרוא את המשך ההתכתבות שלכם.

תודה לך

י’